Keskustelu:Martti Ahtisaari

message: Pitäisiköhän artikkelissa mainita Ahtisaaren olleen Nobelin rauhanpalkinnon spekuloinissa mahdollisena kyseisen palkinnon saajana? ABC101090 23. kesäkuuta 2008 kello 15.24 (UTC)
Eikö "kolmen viisaan" ryhmä toiminut jo Ahtisaaren presidenttikauden aikana keväällä 1999? 
Voisiko joku asiaatunteva korjata artikkelin... Kommentin jätti 62.183.216.162 (keskustelu – muokkaukset).

message: Hassua seurata poliittisia motiiveja Wikipediassa: heti kun Nobel-palkinto tulee, tullaan kiihkossa lisäämään yksipuolista krittiikkiä joistain lehtijutuista.. Joka tapauksessa pelkkä kritiikki ei tee tasapainoista artikkelia, vaan osio voisi käsitellä yleistä mainetta, onhan Ahtisaarta kehuttu isoja tahoja myöten yhdeksi nykymaailman merkittävämmäksi ja arvostetuimmaksi rauhanneuvottelijaksi, ja esimerkiksi Kosovon suunnitelma, joka täällä painetaan vaan kritiikiksi on mm. Tom Caseyn mukaan "best solution possible". yms. Jotain pohtimista peliin myös. --91.154.89.237 10. lokakuuta 2008 kello 14.53 (EEST)
replies: text: Jonkinlaista suhteellisuudentajua voisi ottaa mukaan tähän "kritiikin" lisäämiseen . Ensinnäkin "Toissijaiset lähteet ovat asiantuntijoiden kirjoittamia yhteenvetoja ja tulkintoja ensisijaisista lähteistä. Ne toimivat Wikipedian pääasiallisina lähteinä. Myös toissijaisia lähteitä kokoavia teoksia kuten tietosanakirjoja voidaan käyttää lähteenä. Wikipedian tulee nojata yleisesti hyväksyttyyn tutkijoiden tai oppineiden julkaisemaan kirjallisuuteen aina kun se on mahdollista. " Wikipedia:Tarkistettavuus. Toisekseen, kuvataitelijoiden näkemystä Indonesian ympäristö- tai ihmisoikeustilanteesta voidaan pitää korkeintaan yksityshenkilön kannanottona ja se ei ole tietosanakirjassa merkittävää. --Joonasl (kerro) 10. lokakuuta 2008 kello 14.58 (EEST)
replies: text: : Riippuu siitä kuinka laaja ja yksityiskohtainen artikkeli on. Krohnin tapaus oli esillä lehdissä. --Thi 10. lokakuuta 2008 kello 15.22 (EEST)
replies: text: :: Lisäsin "Nobel"-kuvakkeen tuohon M.O.K. Ahtisaari-nimen jälkeen. Ei kai haittaa, vaikka palkintoa ei ole vielä jaettu?--MattiRemes 10. lokakuuta 2008 kello 19.39 (EEST)
Mielestäni englanninkielisessä Wikipediassa on asiallinen linja, henkilöartikkeleissa kritiikki-osioita ei mielellään käytetä (kuten joissain järjestö-artikkeleissa), sillä on turhaa kritisoida persoonaa. Kritiikki liittyy Ahtisaaren rauhansuunnitelmiin ja muuhun, jota käsitellään jo päätekstissä. Jos kritiikki on merkittävää, se tulee käsitellä päätekstissä asianmukaisessa paikassa (esim. Nobel-palkinto kohdassa Nobel-palkinto-kritiikki) ja niin edelleen. Mitään väkisin kerättyjä 1/3 artikkelista kerättyjä kriittiikki-osioita on varmasti turha väsätä. --91.154.89.237 10. lokakuuta 2008 kello 19.59 (EEST)

text: Olen samaa mieltä ja siksi siirsin kritiikit relevantteihin kohtiin, samalla kevyesti tiivistäen sillä muuten kritiikin osuus olisi kasvanut suhteettoman suureksi sisällöstä ja NPOV olisi unohtunut. --albval (keskustelu) 5. marraskuuta 2008 kello 09.03 (EET)
replies: text: :Entäs kun minulla olisi julkaistavana mielestäni paljon painavampaa kritiikkiä (lähteineen) kuin nyt artikkelissa olevat Indonesian kunniamerkit ja Irak? Miten voin lisätä sen horjuttamatta NPOVia liikaa? Pitääkö vähemmän raskas kritiikki poistaa balansoinnin takia? Kritiikki koskisi YK:n apulaispääsihterin kauden veropetoksia tehneiden virkamiesten auttamista, WIDER-instituutin korruptoituneen ensimmäisen johtajan toimien katsomista sormien läpi kehitysyhteistyöasioiden alivaltiosihteerinä sekä kenties tupla/triplapalkkoja päällekkäisistä viroista ulkoministeriössä ja YK:ssa.88.112.63.215 13. marraskuuta 2008 kello 20.34 (EET)
replies: text: ::Laitoin tuonne nyt noita tietoja, mutta ne ovat hieman tyhmästi tuossa Elämä-osiossa. Englanninkielisillä sivuilla on parempi "diplomaattiura"-osio, pitäsiköhän se kopioida tännekin? --88.114.122.24 10. joulukuuta 2008 kello 21.49 (EET)
Ihmeellistä: yleisvaikutelma artikkelista on että Ahtisaari on jokin roisto, joka ei Namibiassakaan saanut muuta kuin pahaa aikaan. Namibia-osuus on kuvattu niin, että jää täysin arvoitukseksi, miksi namibialaiset ovat nimenneet MA:n kunnikanslaiseksi. Ei minulla valitettavasti ole hampaita tarttua tähän asiaan kun ei ole mitään lähteitä käsillä, mutta kyllä artikkelin neutraalius tuntuu aika kyseenalaiselta. Jotenkin järkevältä ja vähemmän nihilistiseltä tuntuisi, että eri tehtävistä esiteltäisiin objektiiviset saavutukset ja tarvittaessa viitattaisiin kritiikkiin? Ei minusta kritiikin esittäminen ole tällaisen artikkelin tarkoitus. --Pkokko 6. kesäkuuta 2009 kello 17.21 (EEST)
thread_title:  Neutraalius 

message: Missä mielessä Ahtisaari on poliitikko? --Ulrika 11. lokakuuta 2008 kello 08.31 (EEST)
replies: text: Presidenttejä on perinteisesti pidetty jonkin sortin poliitikoina, muun muassa kaikki presidentti-luokat ovat poliitikko-luokkien alaluokkia. Ei kai Ahtisaarta tosin aktiivisena poliitikkona voi pitää. -- Piisamson 11. lokakuuta 2008 kello 14.00 (EEST)
replies: text: : "Entinen poliitikko"? Poliitikko on käsittääkseni henkilö, joka on ehdolla tai valittu johonkin poliittiseen luottamustehtävään tai virkaan (esim. presidentti). --Joonasl (kerro) 11. lokakuuta 2008 kello 14.10 (EEST)
replies: text: ::Näinpä, en tosin ole varma, kannattaako asiaa sinällään mainita artikkelissa, kun Ahtisaari ei kuitenkaan ennen eikä jälkeen presidenttiyden ole toiminut varsinaisesti poliittisissa, vaan pikemminkin diplomaattisissa tehtävissä. -- Piisamson 11. lokakuuta 2008 kello 14.20 (EEST)
thread_title: Poliitikko?

message: Oulun yliopistoa vasta perustettiin tuolloin, ja A. opiskeli opettajakorkeakoulussa. Yhteenvetoon tuli yhdistämisestä väärä vuosi, joka korjattakoon: 1959. --Ulrika 11. lokakuuta 2008 kello 09.02 (EEST)
replies: text: Tuossa puhutaan Oulu yliopistosta, mutta tosiaan ensimmäiset opiskelijat aloittivat vasta syksyllä 1959, vaikka laki yliopistosta oli säädetty heinäkuussa 1958. Englanninkielisessä Wikipediassa sanottiin, että Ahtisaari suoritti tutkinnon "etäkursseilla", joten saattoivathan ne olla yhteydessä Oulun yliopistoon`vai?--91.154.89.237 11. lokakuuta 2008 kello 12.26 (EEST)
replies: text: :En.wikin teksti on väärin ymmärryksen tulos ja pitäisi korjata. Hän asui kotona, koska kotikaupunki oli Oulu. "Ahtisaaren uravalinta osui Oulun opettajakorkeakouluun, jossa hän saattoi kotoa käsin suorittaa kaksivuotisen kurssin.". Opettajakoulutus ei ollut etäopetusta siihen aikaan kuten ei nytkään. --Ulrika 11. lokakuuta 2008 kello 13.57 (EEST)
replies: text: ::Artikkelissa mainittua Oulun seminaaria ei ole koskaan ollut olemassa. En ole FB-ryhmän Oulun OKL https://www.facebook.com/groups/OulunOKL/ jäsen, mutta sen esittelyssä kerrotaan: "Oulun väliaikainen opettajakorkeakoulu 1953-1958, Oulun Yliopiston Opettajanvalmistuslaitos 1959-1973, Oulun Yliopiston Opettajankoulutuslaitos 1973-". Tämän perusteella ehdotan tekstiin: "... Ahtisaari lähti opiskelemaan Oulun väliaikaiseen opettajakorkeakouluun valmistuen kansakoulunopettajaksi vuonna 1959".  Kömpelön lauserakenteen sijaan edeltävä lause voisi olla "Oltuaan seuraavan kesän vänrikkinä armeijassa, ...". Viimeistely vaatinee tarkistuksen nyt mainituista kahdesta lähteestä sekä mahdollisesti jonkun lähdeviittauksen poiston virheellisen "Oulun seminaari"-maininnan vuoksi. /Eppukoo (keskustelu) 9. lokakuuta 2023 kello 20.29 (EEST)
thread_title: Opettajaopinnot

message: http://www2.hs.fi/extrat/kuukausiliite/arkisto/2005/05/
thread_title: Artikkeli

message: Ovatko Ahtisaaren ensisijaiset meriitit presidenttiydessä vai diplomaattiudessa? Mielestäni diplomaattiudessa. Kun hänen ansioitaan lueteltiin Nobelin saamisen yhteydessä, presidenttiys mainittiin vasta viimeisenä. Arvostan häntä hyvin paljon, minulle hänen rauhanpalkintonsa oli vähän kuin Lordin euroviisuvoitto joillekin tyhmemmille suomalaisille. Nosti kansallista itsetuntoani. Ahtisaari on siinä mielessä Mannerheimin kaltainen Suomen presidenttien joukossa, että hän on ensisijaisesti muuta ja vasta toissijaisesti pressa. Todellakin ansaitsee rauhanpalkintonsa. Jos markka otetaan takaisin, Ahtisaari ansaitsee päästä seteliin. Mitä mieltä olette? Leiska.89 10. helmikuuta 2012 kello 22.03 (EET)
thread_title:  Onko Ahtisaari ensisijaisesti presidentti vai diplomaatti? 

message: Lisäsin artikkeliin maininnan presidentti Ahtisaaren asevelvollisuuden suorittamisesta. Hän suoritti armeijan lukion jälkeen ja kotiutui reservin vänrikkinä. Maininta kuitenkin poistettiin välittömästi (ehkä siksi, että minulla ei ollut virallista lähdettä). Joku muu muokkaaja voi tahtoessaan tehdä lisäyksen paremmin. Tässä muutama epävirallinen lähde:
* http://www.uusisuomi.fi/kotimaa/37557-yllatys-ahtisaaren-menneisyydesta-oli-jaada-toihin-armeijaan (Ahtisaari jäi kesävänrikiksi)
* http://www.rul.fi/uutiset/ruln-kultainen-ansiomitali-luovutettiin-tasavallan-presidentti-sauli-niinistolle/ (presidentit Niinistö ja Ahtisaari ovat käyneet reserviupseerikoulutuksen) Boundedrationality (keskustelu) 9. syyskuuta 2015 kello 21.32 (EEST)
replies: text: Asevelvollisuutta ei ole ollut tapana mainita. Se ei ole mikään ansio vaan velvollisuus, jonka suurin osa suomalaisista miehistä suorittaa. --Ktp234 (keskustelu) 9. syyskuuta 2015 kello 22.05 (EEST)
replies: text: :Selvä. En tiennyt tästä tavasta enkä tosin vieläkään käsitä, miksi mainintaa asevelvollisuudesta ei voi olla itse artikkelissa. Rauhannobelisti Ahtisaaren kohdalla on nimittäin erittäin mielenkiintoista, että hänen isänsä työskenteli aliupseerina ja hän on itse reservin kapteeni. Tällä taustalla saattaa olla ollut vaikutusta Ahtisaaren rauhanvälittämisideologian kehittymiseen. --Boundedrationality (keskustelu) 10. syyskuuta 2015 kello 08.33 (EEST)
replies: text: :: Jos löydät jonkun luotettavan kirjoittajan pohtineen Ahtisaaren asevelvollisuutta suhteessa rauhanvälitystehtävään, niin siitä voi kirjoittaa lyhyesti. Pelkät omat arvailut eivät oikein käy täällä Wikipediassa. --Ktp234 (keskustelu) 14. syyskuuta 2015 kello 17.42 (EEST)
replies: text: ::: Mielestäsi siis "arvailin" presidentti Ahtisaaren suorittaneen asevelvollisuuden ja reserviupseerikoulutuksen? Käsittääkseni se on Martti Ahtisaaren elämään liittyvä fakta tieto kuten myös se, että hänen isänsä työskenteli aliupseerina ja poika Marko Ahtisaari on Wikipedian mukaan suorittanut siviilipalveluksen (ks. myös Luettelo tunnetuista siviilipalveluksen käyneistä). En alun perin kirjoittanut itse artikkeliin yhtään mitään mainitsemastasi yhteydestä. Jos mielestäsi on parempi, että Wikipedian lukijoille ei välity tieto Ahtisaaren asevelvollisuudesta, niin olkoon sitten niin. Todettakoon kuitenkin, että argumenttisi "asevelvollisuutta ei ole ollut tapana mainita" haiskahtaa strategiselta totuuden peittelyltä.  -- Boundedrationality (keskustelu) 15. syyskuuta 2015 kello 11.28 (EEST)
replies: text: :::: Joitakin perusasioita ei ole tapana mainita, esimerkiksi että kävi neljä luokkaa kansakoulua ja siirtyi sitten oppikouluun, eikä jäänyt luokalle. Jos taas jostakin asiasta on pääteltävissä jotakin, kuten esität, sille tarvitaan lähde. --Ktp234 (keskustelu) 29. syyskuuta 2015 kello 10.01 (EEST)
replies: text: ::::: Mielestäni oppikoulun ja reserviupseerikoulun rinnastaminen on aika ontuva esimerkki. Alkuperäisessä artikkelimuokkauksessa en esittänyt mitään päättelyitä tai arvailuja, vaan kirjoitin "Lukion jälkeen hän suoritti asevelvollisuuden ja kotiutui reservin vänrikkinä". Siksi ihmettelin, miksi tämä muokkaus kumottiin. Tietoja Suomen tasavallan presidenteistä -sivulla on muuten maininta Suomen tasavallan presidenttien asepalveluksista. Esittämälläsi logiikalla myös nämä tiedot "perusasioista" tulisi poistaa Wikipediasta, koska niitä "ei ole tapana mainita". --Boundedrationality (keskustelu) 29. syyskuuta 2015 kello 18.09 (EEST)

text: Noista lähteistä rul ei ole mikään "epävirallinen" lähde vaan aivan kelvollinen, jos tieto halutaan mainita.--Urjanhai (keskustelu) 1. lokakuuta 2015 kello 09.18 (EEST)

text: Ja itse asiassa kai Uusi Suomikin siltä osin kuin se julkaisee toimitettuja uutisia eikä kyseessä ole jonkun yksityishenkilön blogi Uuden Suomen alustalla, kai on ihan kelvollinen lähde. Lisäksi Uusi Suomi tässä lainaa Savon Sanomia, joka ainakin on kevollinen lähde. --Urjanhai (keskustelu) 1. lokakuuta 2015 kello 09.23 (EEST)
Tasavallan presidentti toimii myös Puolustusvoimien ylipäällikkönä. Sitä taustaa vasten presidentin asevelvollisuuden suorittaminen, mahdollisen upseerikoulutuksen ja res. sotilasarvon mainitseminen on perusteltavissa.--Htm (keskustelu) 29. syyskuuta 2015 kello 19.53 (EEST)
thread_title:  Ahtisaaren asevelvollisuus 

message: Oliskos tuossa perustiedot ? --Tappinen (keskustelu) 28. lokakuuta 2015 kello 22.31 (EET)
replies: text: CMI:n Ahtisaaren toimiston sivun esittelyssä luetellaan paljon sellaista Ahtisaaren merkittävää toimintaa presidenttikauden jälkeen, josta tässä artikkelissa ei mainita. Ahtisaaren itse kirjoittamat kirjat saisivat olla omassa osiossaan ennen lähteitä eikä vasta lopussa; pitäisiköhän myös tänä vuonna ilmestynyt The United Nations at 70: Restoration and Renewal mainita (linkki)? --Savir (keskustelu) 29. lokakuuta 2015 kello 11.00 (EET)
replies: text: : Hyviä huomioita ! Lisäsin nuo CMI.n mainitsemat, osaksi muitakin lähteitä käyttäen, ja aloitin teoksia-osaston.--Tappinen (keskustelu) 29. lokakuuta 2015 kello 20.06 (EET)
replies: text: :: Huomasin jälleen kuluvalla viikolla Kuopion kaupungin eteläosissa Martti Ahtisaaren koulun. Tämän ja kaksi muuta Martti Ahtisaarelle omistettua koulua voisi varmaan mainita linkillä artikkelissa, esim. Katso myös tai Tunnustuksia -otsikon alla? --Paju (keskustelu) 31. lokakuuta 2015 kello 17.00 (EET)
replies: text: ::: Instituutti ja tuo Kuopion koulu olivat jo Tunnustuksia -otsikon alla. Laajensin ja mainitsin Namibian ja Sudanin koulut. --Tappinen (keskustelu) 31. lokakuuta 2015 kello 19.36 (EET)
replies: text: :::: Hyvä. Harmi etten Hesarin taannoisen, yhä avoimen tekijänoikeusloukkauksen (halventavasti käytettyjen, Commonsista tekijänoikeuden vastaisesti tai luvatta lainattujen kuvien käyttö tökerössä "rumimmat kirkot" -äänestyksessä), vuoksi vielä / enää uskalla jakaa valokuviani esim. Commonsissa esim. tuosta Kuopion Lehtoniementie 103:n rakennuksesta (osoite poimittu valokuvasta isomman, samalla seinällä seisovan Martti Ahtisaaren koulu -tekstin alapuolelta).--Paju (keskustelu) 1. marraskuuta 2015 kello 00.46 (EET)

text: Rooli Afrikassa, erityisesti Namibiassa käsitellään huolimattomasti. Kerrotaan, että hänestä tuli Namibian-erityisedustaja ja sitten saikn 15 vuotta myöhemmin maan kunniakansalaisuuden. Käsittääkseni Ahtisaarella oli aika iso rooli maan itsenäistymisessä. Tämän korjattua voinee olla lupaava. Tosin jatkoajatuksia: kieli on/oli paikoin heikkoa ja "presidenttikauden jälkeen" on sekava, koska se on koottu pääosin yksittäisistä uutislähteistä. --PtG (keskustelu) 3. marraskuuta 2015 kello 21.48 (EET)
replies: text: :Laajensin Namibian-tehtävää Nobel-lähteen pohjalta. EDIT kansallisbiografiassa olisi vielä laajemmin.  --Tappinen (keskustelu) 4. marraskuuta 2015 kello 16.44 (EET)
replies: text: :: ...ja nyt lisäsin joitakin lauseita kansallisbiografiastakin. --Tappinen (keskustelu) 13. marraskuuta 2015 kello 20.43 (EET)
Artikkeli on hyvällä mallilla, mutta itse muistan yhtenä keskeisistä teemoista presidentin ulkomaanmatkat, joilla ei ollut pelkästään diplomaattinen ja maiden välisiä suhteita rakentava merkitys, vaan myös käytännön vaikutus ulkomaankauppaan ja vientiin, sillä Ahtisaari vei usein mukanaan teollisuuden ja liike-elämän johtoa solmimaan liikesuhteita vierailukohteisiinsa. Ulkomaanmatkoista voisi siksi olla kyllä enemmän. --Ukas (keskustelu) 13. marraskuuta 2015 kello 03.50 (EET)

text: Laitoin noista numerotietoa osioon "presidenttiys". --Tappinen (keskustelu) 13. marraskuuta 2015 kello 20.34 (EET)

text: Kai tämä jo lupaavaksi käy. Joitain pieniä muotoilukysymyksiä on: tässä on turhan paljon linkkejä ohjaussivuille (Geuzen-mitali-linkityksistä kaksi, Per Stenbäck ym.), ja johdannossa ei oikeastaan tarvittaisi viitteitä jos siinä mainitut asiat on lähteistetty itse artikkelissa. Kielenhuollon voisi myös tehdä vielä: korjata viivat ja sulkumerkit oikeiksi ym. --Savir (keskustelu) 13. marraskuuta 2015 kello 22.54 (EET)

text: Panin pariin kohtaan pienet lähdepyynnöt ettei tule turhaa marinaa. Kannatan lupaavaksi, koska nuo kysytyt asiat ovat tarkistettavissa helpohkosti mikäli ovat tosia. --Höyhens (keskustelu) 13. marraskuuta 2015 kello 23.59 (EET)
replies: text: : Acehin päivämäärä oli helppo, nimiluettelo ei. Laitoin sen piiloon toistaiseksi. --Tappinen (keskustelu) 14. marraskuuta 2015 kello 10.57 (EET)

text: Kannatusta löytyy ja nähdäkseni tarvittavat korjausketkin tehty. --PtG (keskustelu) 15. marraskuuta 2015 kello 13.53 (EET)
</div>
thread_title:  Lupaava artikkeli -ehdotus 

message: Kommenttien taakse on piilotettu luettelo ryvettymättömistä ehdokkaista joita harkittiin Koiviston seuraajiksi. Ainoa jolle löydän lähteen on Haavikko ( ja Mauno Saari Haavikko-niminen mies (Otava, 2009).) Hallberg mainitaan vasta 2000 alkaen Pekka Hallberg vetäytyi presidenttikisasta 2011. Vikströmiä ja Hämäläistä en löydä. --Tappinen (keskustelu) 5. joulukuuta 2016 kello 09.29 (EET)
thread_title:  "Ryvettymättömät" 

message: Tuosta voisi tehdä lyhyen maininnan, kun Ahtisaarelle tarjottiin paikkaa 1989, mutta kieltäytyi.--85.23.98.247 18. toukokuuta 2017 kello 16.57 (EEST)
thread_title:  Oulun kaupunginjohtajuus 

message: Miksi iän muokkaaminen pitää tehdä rakettitieteeksi?!  –Kommentin jätti 93.106.46.110 (keskustelu) 
replies: text: Ikä tulee automaattisesti mallineeseen syötetyn syntymäpäivän kautta eli sitä ei tarvitse itse muuttaa. Se on ihan oikein. Stryn (keskustelu) 23. kesäkuuta 2017 kello 18.51 (EEST
thread_title:  Ikä ja sen muokkaaminen